Can’t Buy Me Love

«Can't Buy Me Love» er en sang skrevet av Paul McCartney (men offisielt kreditert Lennon/McCartney) som utgjorde a-siden på The Beatles' sjette singel i Storbritannia (med «You Can't Do That» som b-side). Singlen kom ut 16. mars 1964 i USA, mens den kom ut fire dager etter i Storbritannia.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 «Can't Buy Me Love» går under begrepet «12-bar blues»Martin, George (1995) Summer Of Love: The Making Of Sgt Pepper. London: Pan Books (paperback utgave). ISBN 0-330-34210-X s 40

«Can't Buy Me Love» ble innspilt 29. januar 1964 i Pathé Marconi Studios i Paris. Tagning fire ble brukt til videre pålegg av McCartneys vokal og gitarsolo av George Harrison.Lewisohn, Mark (1988)The Beatles Recording Sessions. New York: Harmony Books. ISBN 0-517-57066-1 s. 38

 Musikere og instrumenter 
Paul McCartney: bassgitar, vokal
John Lennon: akustisk gitar
George Harrison: sologitar
Ringo Starr: trommer, maracas

På Anthology 1 (utgitt 1995) er tagning 2 (med gitarsolo fra tagning 1) av «Can't Buy Me Love» inkludert. Den store forskjellen fra singel-versjonen er at Lennon og Harrison gir fra seg svarende kor-setninger.Anthology 1 – opplysninger fra hefte s. 32 som fulgte utgivelsen The Beatles har også gitt ut en konsertversjon av «Can't Buy Me Love» som finnes på The Beatles at the Hollywood Bowl, og en versjon de spilte inn for BBC kom med på Live at the BBC (utgitt 1994).

The Beatles spilte «Can't Buy Me Love» på turnéer i 1964 og 1965, og den var også med i filmen A Hard Day's Night, mens McCartney har spilt den på sine turnéer fra og med 1989.

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1964
Kategori:Singler fra 1964